शरजील उस्मानी की होगी गिरफ्तारी? पुणे के बाद अब लखनऊ में भी FIR, एल्गार परिषद में दिया था भड़काऊ बयान
पुणे के बाद अब अलीगढ़ यूनिवर्सिटी के पूर्व छात्र नेता सरजील उस्मानी पर लखनऊ में भी एफआईआर दर्ज कराई गई है।
लखनऊ: पुणे के बाद अब अलीगढ़ यूनिवर्सिटी के पूर्व छात्र नेता सरजील उस्मानी पर लखनऊ में भी एफआईआर दर्ज कराई गई है। उनपर एल्गार परिषद के कार्यक्रम में भड़काऊ और विवादित बयान देने का आरोप है। लखनऊ के हजरतगंज कोतवाली में विवादित बयान देने के मामले में शरजील उस्मानी पर FIR दर्ज हुई है। जानकारी के मुताबिक कृष्णा नगर के रहने वाले अनुराग सिंह ने हजरतगंज कोतवाली में एफआईआर दर्ज कराई है। शरजील उस्मानी के खिलाफ 153A, 153B, 295A, 298 समेत 10 गम्भीर धाराओं में केस दर्ज किया गया है।पढ़ें: एटीएम से कैश निकालने जा रहे हैं तो एकदम अलर्ट रहिए, वरना.. आपके साथ भी हो सकता है ऐसा कुछ....आपको बता दें कि पिछले महीने 30 जनवरी को पुणे में एल्गार परिषद के कार्यक्रम में भड़काऊ और विवादित बयान दिया था । शरजील उस्मानी के खिलाफ मंगलवार को पुणे में एक मामला दर्ज किया गया। उस्मानी के खिलाफ यह मामला इस आरोप में दर्ज किया गया कि एल्गार परिषद के हाल के एक आयोजन में उन्होंने अपने भाषण के जरिए विभिन्न समूहों के बीच शत्रुता को कथित रूप से बढ़ावा दिया। भारतीय दंड संहिता की धारा-153(ए) (धार्मिक आधार पर विभिन्न समूहों में द्वेष पैदा करने आदि) के तहत मामला दर्ज किया है। महाराष्ट्र में मुख्य विपक्षी भाजपा ने अपने भाषण के जरिये कथित तौर पर धार्मिक भावनाएं आहत करने के आरोपी उस्मानी के खिलाफ कार्रवाई की मांग की है।  पढ़ें: आखिर कौन है शरजील उस्मानी ? जिसके 'जहरीले बयान' से मचा बवालउधर महाराष्ट्र के गृहमंत्री अनिल देशमुख ने ट्वीट किया, ‘‘पुलिस ने 30 जनवरी को पुणे में एल्गार परिषद के कार्यक्रम के वीडियो क्लिप की जांच की है और शरजील उस्मानी के खिलाफ अपमानजनक टिप्पणी के लिए प्राथमिकी दर्ज की है।’’ उन्होंने कहा, ‘‘वह इस समय महाराष्ट्र में नहीं है लेकिन हम उसे गिरफ्तार करेंगे, चाहे वह बिहार, उत्तर प्रदेश, गुजरात या किसी भी राज्य में हो।’’ इनपुट-भाषा